Edward Jonathan Davey
Edward Jonathan Davey er en britisk politiker, som har været leder af Liberal-Demokraterne siden 2020. Han beklædte flere forskellige ministerposter i David Camerons og Nick Cleggs koalitionsregering fra 2010 til 2015.
Davey blev første gang valgt ind i Underhuset i Det Britiske Parlament i 2005, men mistede sin plads ved valget i 2015 for at blive genvalgt ved valget i 2017.
Ud over sine ministerposter i koalitionsregeringen har han beklædt forskellige ordførerskaber i sit parti og stillede op mod Jo Swinson i det formandsvalg, som Vince Cable udløste, da han trak sig fra posten i 2019.
Edward Jonathan Davey tabte i første omgang afstemningen om formandsposten, men da Jo Swinson mistede sin plads i Underhuset ved valget i december samme år kunne hun ikke fortsætte som formand. Herefter overtog Davey formandsposten.
Edward Davey blev født i Mansfield i grevskabet Nottinghamshire og er uddannet fra Nottingham High School, Oxford University og University of London. Før han blev valgt til parlamentet arbejdede han som økonomisk forsker og finansanalytiker.